Lækket: Her er de officielle billeder af Galaxy Note 9

Der har tidligere været lækket billeder, der formodes at være Samsungs Galaxy Note 9, som lanceres 9. august, men nu har skriverkarlen Evan Blass fra Venturebeat lagt tre officielle produktbilleder af telefonen op på Twitter. Her er hans tweet:

Note9 in (from L to R) black, blue, and brown. pic.twitter.com/Akr1tnrxiS

— Evan Blass (@_evanblass_) July 24, 2018

Det er dog den medfølgende styles, S Pen, der lader til at være den store innovation i årets Note-opdatering. Ifølge rygterne får pennen Bluetooth og kan fjernbetjene Galaxy Note 9-telefonen. Læs mere om det her.

Note 9 forventes at få 6,4-tommer AMOLED-skærm og Qualcomms lynhurtige Snapdragon 845-chip, der også sidder i OnePlus 6 og HTC U12+. Telefonen vil være udrustet med to 12-megapixel kameraer på bagsiden, hvoraf det ene vil have en blænde, der kan skifte mellem f/1.5 og f/2.4. Det andet vil have fast blænde på f/2.4.

Læs alt det vi tror vi ved om Galaxy Note 9 her: Alt det, vi tror, vi ved om Samsung Note 9

Herunder et af de lækkede billeder:

Lækket: Her er de officielle billeder af Galaxy Note 9